Ministarstvo prosvjete, nauke i inovacija na osnovu člana 109 Zakona o visokom obrazovanju („Službeni list CG”, br. 44/14, 47/15, 40/16, 42/17, 71/17, 55/18, 3/19, 47/19, 72/19, 74/20 104/21, 86/22, 125/23, 33/24 i 88/24) i člana 5 Pravilnika o kriterijumima, načinu, uslovima i visini naknade za ostvarivanje prava na studentski kredit i stipendiju („Službeni list CG”, broj 61/23 i 65/24) raspisuje

**K O N K U R S**

**ZA DODJELU STUDENTSKIH KREDITA**

**ZA STUDIJSKU 2025/2026. GODINU**

Ministarstvo prosvjete, nauke i inovacija će, u skladu sa ovim konkursom, dodijeliti 3.400 studentskih kredita studentima/kinjama, koji/e studiraju na ustanovama visokog obrazovanja u Crnoj Gori, kao i studentima/kinjama crnogorskim državljanima/kama, koji/e studiraju na ustanovama visokog obrazovanja van Crne Gore, koji/e su upisali/e semestar odgovarajuće godine studija od čega:

1. studentima/kinjama, koji/e studiraju na ustanovama visokog obrazovanja u Crnoj Gori, dodijeliće se:
* **810** kredita studentima/kinjama prve godine osnovnih studija,
* **1520** kredita studentima/kinjama starijih godina osnovnih studija i
* **590** kredita studentima/kinjama master studija.
1. studentima/kinjama crnogorskim državljanima/kama, koji/e studiraju na ustanovama visokog obrazovanja van Crne Gore, dodijeliće se:
* **140** kredita studentima/kinjama prve godine osnovnih studija
* **310** kredita studentima/kinjama starijih godina osnovnih studija i
* **30** kredita studentima/kinjama master studija.
1. **USLOVI KONKURSA**

Pravo da se prijave za dodjelu studentskog kredita imaju studenti/kinje koji/e studiraju na ustanovama visokog obrazovanja u Crnoj Gori, kao i studenti/kinje crnogorski/e državljani/ke koji/e studiraju na ustanovama visokog obrazovanja van Crne Gore, koji/e su upisali/e semestar odgovarajuće godine studija.

Student/kinja dobitnik/ca stipendije, koju dodjeljuje drugo ministarstvo Vlade Crne Gore, nema pravo na studentski kredit Ministarstva prosvjete, nauke i inovacija.

Student/kinja koji/a studira na ustanovi visokog obrazovanja u inostranstvu, sa koje je Ministarstvo prosvjete, nauke i inovacija privremeno obustavilo priznavanje inostranih obrazovnih isprava u Crnoj Gori, nema pravo na studentski kredit.

1. **KRITERIJUMI**

Dodjela studentskog kredita vrši se na osnovu sljedećih kriterijuma:

1. srednje ocjene završnog razreda srednje škole za studente/kinje prve godine osnovnih studija;
2. indeksa uspjeha u prethodnoj godini studija;
3. srednje ocjene prethodnog ciklusa studija za studente/kinje koji/e su upisali/e prvu godinu master studija.
4. **SPISAK POTREBNE DOKUMENTACIJE** **I NAČIN PODNOŠENJA ZAHTJEVA ZA STUDENTSKI KREDIT**

Zahtjev za dodjelu studentskog kredita studenti/kinje podnose elektronskim putem na adresu *[www.upisi.edu.me](http://www.upisi.edu.me).*

Studenti/kinje crnogorski/e državljani/ke, koji/e studiraju na ustanovama van Crne Gore, pored zahtjeva koji se podnosi elektronskim putem, na adresu [*www.upisi.edu.me*](http://www.upisi.edu.me)u štampanoj formi dostavljaju:

1. **Studenti/kinje prve godine osnovnih studija:**
2. svjedočanstvo završnog razreda srednje škole, ovjerena kopija (ako je dokument na stranom jeziku, dostaviti prevod ovlašćenog tumača);
3. potvrdu o studiranju (ako je dokument na stranom jeziku, dostaviti prevod ovlašćenog tumača);
4. uvjerenje o državljanstvu ili kopija biometrijske lične karte;
5. dokaz da je roditelj, odnosno staratelj/ka studenta/kinje korisnik/ca prava na materijalno obezbjeđenje u skladu sa zakonom kojim se uređuje socijalna i dječja zaštita i
6. skalu ocjenjivanja strane obrazovne ustanove.
7. **Studenti/kinje starijih godina osnovnih studija:**
8. uvjerenje o položenim ispitima iz prethodne godine studija, ovjerena kopija (ako je dokument na stranom jeziku, dostaviti prevod ovlašćenog tumača);
9. potvrdu o studiranju (ako je dokument na stranom jeziku, dostaviti prevod ovlašćenog tumača);
10. uvjerenje o državljanstvu ili kopija biometrijske lične karte;
11. dokaz da je roditelj, odnosno staratelj/ka studenta/kinje korisnik/ca prava na materijalno obezbjeđenje u skladu sa zakonom kojim se uređuje socijalna i dječja zaštita i
12. skalu ocjenjivanja strane obrazovne ustanove.
13. **Studenti/kinje master studija:**
14. diplomu ili uvjerenje o završenom prethodnom ciklusu studija sa ostvarenim uspjehom na ciklusu za studente/kinje prve godine master studija, ovjerena kopija (ako je dokument na stranom jeziku, dostaviti prevod ovlašćenog tumača);
15. potvrdu o studiranju (ako je dokument na stranom jeziku, dostaviti prevod ovlašćenog tumača);
16. uvjerenje o položenim ispitima iz prethodne godine studija za studente/kinje druge godine dvogodišnjih master studija, ovjerena kopija (ako je dokument na stranom jeziku, dostaviti prevod ovlašćenog tumača);
17. dokaz da je roditelj, odnosno staratelj/ka studenta/kinje korisnik/ca prava na materijalno obezbjeđenje u skladu sa zakonom kojim se uređuje socijalna i dječja zaštita i
18. skalu ocjenjivanja strane obrazovne ustanove.

Prevod ovlaštenog tumača mora biti povezan sa kopijom izvornog dokumenta.

Pod jednakim uslovima u pogledu uspjeha, prednost za ostvarivanje prava na kredit ima student/kinja čiji roditelji, odnosno staratelji ostvaruju pravo na materijalno obezbjeđenje u skladu sa zakonom kojim se uređuje socijalna i dječja zaštita.

U cilju obezbjeđenja transparentnosti postupka Ministarstvo će na svojoj internet stranici objaviti spisak studenata/kinja, koji/e su podnijeli/e zahtjev za dodjelu studentskog kredita, sa naznakom roka za podnošenje prigovora i dopunu dokumentacije.

Komisija odlučuje o prigovorima, utvrđuje rang listu i donosi odluku o dodjeli studentskih kredita, na koju student/kinja ima pravo žalbe Ministarstvu u roku od osam dana od dana objavljivanja rang liste na internet stranici Ministarstva.

Odluka Ministarstva o žalbi je konačna i protiv nje se može pokrenuti upravni spor.

 Prijavom korisnici/e daju saglasnost da se njihovi podaci javno objave.

Student/kinja kome/joj je odobren studentski kredit dužan/a je da obezbijedi mjenično pokriće odobrene isplate studentskog kredita, kao i obrazac sa podacima o žirantu.

Nakon dostavljene dokumentacije, student/kinja zaključuje ugovor o studentskom kreditu s Ministarstvom, kojim se bliže uređuju prava i obaveze u vezi sa korišćenjem i otplatom studentskog kredita, najkasnije do 31. avgusta 2026. godine.

Žirant može biti svako fizičko lice koje je kreditno sposobno.

Studentski kredit se odobrava za jednu studijsku godinu, po pravilu uz obavezu vraćanja i isplaćuje u deset jednakih mjesečnih rata.

Visina studentskog kredita utvrđuje se u skladu sa Zakonom o visokom obrazovanju u zavisnosti od godine studija i prethodno postignutog uspjeha.

1. **ROK ZA PRIJAVLJIVANJE**

 Rok za podnošenje zahtjeva za dodjelu studentskog kredita je **od** **1. oktobra do 31. oktobra 2025. godine**.

 Podnijeta konkursna dokumenta se ne vraćaju.

 Studenti/kinje, koji/e studiraju na ustanovama visokog obrazovanja van Crne Gore, dokumenta mogu dostaviti na adresu:

Ministarstvo prosvjete, nauke i inovacija

Direkcija za učenički i studentski standard

Ul. Vaka Đurovića b.b.

81000 Podgorica

Poštanski fah 110

Tekst konkursa za dodjelu studentskog kredita nalazi se na internet stranici Ministarstva prosvjete, nauke i inovacija

Kontakt telefoni: (020) 410 164; 410 145.